ปัญหาสายตาสั้น จำเป็นต้องใช้แว่นเมื่อใด
a. สายตาสั้นลงเรื่อยๆ
b. ลูกตามีการเติบโตขึ้น
c. ความโค้งกระจกตาสมดุลกัน
d. อาการตามัวเป็นอุปสรรคต่อการดำเนินชีวิต
คำตอบที่ถูกต้องได้แก่ d.  เนื่องจาก คุณปัญจะ อายุ 17 ปี มีปัญหาสายตาสั้น 75 ปัญหาสายตาสั้น จำเป็นต้องใช้แว่น เมื่ออาการตามัวเป็นอุปสรรคต่อการดำเนินชีวิต โดยทั่วไปสั้น 75 หรือทางการแพทย์ คือ 0.75 ไดออฟเตอร์ จะก้ำกึ่ง บางคนเลือกใช้แว่น บางคนไม่ใช้แว่น หรืออาจเลือกใส่เฉพาะตอนต้องการมองภาพไกลๆ ชัด เช่น เรียนหนังสือก็ได้

การใส่แว่นหรือไม่ใส่แว่น ไม่ได้ทำให้สายตาสั้นมากขึ้นหรือน้อยลง เพียงช่วยให้เห็นภาพชัดในขณะนั้นเท่านั้น เมื่อลูกตามีการเติบโตขึ้นสายตาอาจเปลี่ยนมากขึ้นหรือน้อยลงขึ้นกับความสมดุลของความโค้งกระจกตาและความยาวลูกตาซึ่งธรรมชาติกำหนดมาอยู่แล้ว เมื่อแว่นไม่ชัดหรือครบปีควรลองวัดสายตาใหม่ ถ้าสั้นน้อยลงคิดว่าแว่นไม่จำเป็นก็ไม่ต้องใส่ก็ได้
จักษุวิทยา (จักษุวิทยา) - Ophthalmology